ai4bharat/Pralekha huggingface dataset:
کیمیکلز اور فرٹیلائزر کی وزارت
جن اوشدھی دیوس ہفتہ یکم مارچ سے 7 مارچ 2022 تک منایا جائے گا
چوتھے جن اوشدھی دیوس کا موضوع ہے: "جن اوشدھی-جن اپیوگی"
نئی دہلی، 28 فروری 2022:
فارماسیوٹیکلز اینڈ میڈیکل ڈیوائسز بیورو آف انڈیا  محکمہ فارماسیوٹیکلز کے زیر اہتمام اپنے چوتھے جن اوشدھی دیوس کے موقع پر تمام ریاستوں/مرکز کے زیر انتظام علاقوں میں ملک بھر کے مختلف مقامات پر ہفتہ بھر کی تقریبات کا اہتمام کرنے جارہی ہے۔ اس سے جنرک ڈرگس کے استعمال اور جن اوشدھی اسکیم کے فوائد کے بارے میں بیداری لائی جائے گی۔
ہفتہ بھر کی تقریبات کے دوران پی ایم بی جے کے مالکوں، مستفیدین، ریاستی/مرکز کے زیر انتظام علاقوں کے عہدیداروں، عوامی نمائندوں، ڈاکٹروں، صحت کارکنوں، نرسوں، فارماسسٹوں، جان اوشادھی متروں اور دیگر اسٹیک ہولڈرز کے تعاون کے ساتھ مختلف تقریبات کا انعقاد کیا جائے گا تاکہ اس اسکیم، اس کی نمایاں خصوصیات اور کامیابیوں کے بارے میں تبادلہ خیال کیا جاسکے۔ تمام سرگرمیوں کا اہتمام "آزادی کا امرت مہوتسو" کے جذبے کے تحت کیا جائے گا اور 75 مقامات پر متعدد تقریبات کی منصوبہ بندی کی گئی ہے۔ تقریبات کے انعقاد کا منصوبہ مختلف شہروں کے لیے بنایا گیا ہے جن کا آغاز یکم مارچ 2022 سے 7 مارچ 2022 تک ہوگا جس میں جن اوشدھی اسکیم کے بارے میں آگاہی، سیمینار، بچوں، خواتین اور این جی او ز کی شرکت، ہیریٹیج واک اور ہیلتھ واک اور دیگر بہت سی سرگرمیاں سرانجام دی جائیں گی۔ ملک بھر میں منعقد ہونے والی یومیہ سرگرمیوں کی تفصیل حسبِ ذیل ہے:
|
|
نمبر شمار
|
|
تاریخ
|
|
سرگرمی
|
|
1.
|
|
01.03.2022
|
|
جن اوشدھی سنکلپ پد یاترا
|
|
2.
|
|
02.03.2022
|
|
ماتری شکتی سمان / سوابھیمان
|
|
3.
|
|
03.03.2022
|
|
جن اوشدھی بال مترا
|
|
4.
|
|
04.03.2022
|
|
جن اوشدھی جن جاگرن ابھیان
|
|
5.
|
|
05.03.2022
|
|
آو جن اوشدھی مترا بنیں
|
|
6.
|
|
06.03.2022
|
|
جن اوشدھی جن آروگیہ میلہ 
|
|
7.
|
|
07.03.2022
|
|
جن اوشدھی دیوس
"جن اوشدھی دیوس" کی مرکزی تقریب 7 مارچ 2022  کو وگیان بھون، نئی دہلی میںمنعقد ہوگی۔ مرکزی وزیر صحت و خاندانی بہبود نیز کیمیکلز و کھاد کے مرکزی وزیر ڈاکٹر منسکھ منڈاویا اور کیمیکلز اور کھاد کے وزیر مملکت جناب بھگونت کھوبا اس تقریب کو زینت بخشیں گے۔
معیاری جنرک ڈرگس کو سستے داموں دستیاب کرانے کے مقصد سے پردھان منتری بھارتیہ جن اوشدھی پرییوجنا  کا آغاز نومبر 2008 میں حکومت کی کیمیکلز اور کھادوں کی وزارت کے شعبہ فارماسیوٹیکلز نے کیا تھا۔
31 جنوری 2022 کو اسٹورز کی تعداد بڑھ کر 8675 ہو گئی۔ پی ایم بی جے پی کے تحت ملک کے تمام 739 اضلاع کا احاطہ کیا گیا ہے۔ یہ اسکیم ملک کے کونے کونے میں لوگوں تک سستی ادویات کی آسان رسائی کو یقینی بناتی ہے۔ حکومت نے مارچ 2025 کے آخر تک پردھان منتری بھارتیہ جن اوشدھی کیندروں  کی تعداد بڑھا کر 10,500 کرنے کا نشانہ مقرر کیا ہے۔ پی ایم بی جے پی کی مصنوعات 1451ادویات اور 240 سرجیکل آلات پر مشتمل ہیں۔ مزید برآں نئی ادویات اور نیوٹریسیوٹیکلس مصنوعات جیسے پروٹین پاؤڈر، مالٹ بیسڈ فوڈ سپلیمنٹس، پروٹین بار، ایمونٹی بار، سینیٹائزر، ماسک، گلوکومیٹر، آکسی میٹر وغیرہ لانچ کیے گئے ہیں۔ اس وقت گروگرام، چنئی اور گوہاٹی میں پی ایم بی جے پی کے تین آئی ٹی پر مبنی گودام کام کر رہے ہیں، اور چوتھا سورت میں کام شروع کرنے کے لیے تیار ہے۔ مزید برآں دور دراز اور دیہی علاقوں کو ادویات کی فراہمی میں معاونت کے لیے ملک بھر میں 39 ڈسٹری بیوٹرز کا تقرر کیا گیا ہے۔
وزیراعظم کا دفتر
وزیراعظم نے اونم کے موقع پر عوام کو مبارکباد دی
نئی دہلی ،31 اگست۔ وزیراعظم جناب نریندر مودی نے اونم کے تیوہار کے مبارک موقع پر عوام کو مبارکباد دی ہے۔
ایک ٹیوئٹ میں وزیراعظم نے کہا ‘‘ اونم کی مبارکباد۔یہ ایک منفرد تیوہار ہے جس میں ہم آہنگی کو منایا جاتا ہے یہ ہمارے محنت کش کسانوں کا شکریہ ادا کرنے کا موقع بھی ہے۔ خدا ہر کسی کو خوشی اور مکمل صحت عطا فرمائے۔
وزارت دفاع
ہندوستانی بحریہ کے بحری اختراع اور دیسی کاری سیمینار کا دوسرا ایڈیشن 
عزت مآب وزیر اعظم نے جولائی 2022 میں’ ایس پی آر آئی این ٹی چیلنجز‘کی نقاب کشائی کی تھی
1106 تجاویز موصول ہوئیں - 118 فاتحین کا اعلان کیا گیا
آئی ڈی ای ایکس اور صنعت کے درمیان 100 سے زیادہ ترقیاتی معاہدے طے پاگئے
"سوولمبن-2023" کے دوران 75 نمونوں کی نمائش کی جائےگی
ہندوستانی بحریہ کے بحری اختراع اور دیسی کاری  سیمینار- ’سواولمبن2023‘ کا دوسرا ایڈیشن 04 تا 05 اکتوبر 2023 کو منعقد ہونے والا ہے۔ سیمینار کے پہلے ایڈیشن میں، جو جولائی 2022 میں منعقد ہوا تھا، عزت مآب وزیر اعظم نے ایس پی آر آئی این ٹی پہل کے ایک حصے کے طور پر اسٹارٹ اپس/ ایم ایس ایم ایز کے لیے 75 چیلنجز کا آغاز کیا۔ ' ایس پی آر آئی این ٹی چیلنجز'، کا مقصد ہندوستانی بحریہ میں مقامی ٹیکنالوجی کے استعمال کو فروغ دینا ہے، اور بحریہ 'آزادی کا امرت مہوتسو' کے حصے کے طور پر کم از کم 75 ٹیکنالوجیز/ مصنوعات تیار کرنے کے لیے پرعزم ہے۔

ایس پی آر آئی این ٹی ڈیفنس انوویشن آرگنائزیشن  کے ساتھ مل کر شروع کیا جانے والا ایک مشترکہ اقدام ہے اور اس کا مطلب ہے سپورٹنگ پول والٹنگ ان آر اینڈ ڈی تھرو انوویشنز فار ڈیفنس اکسی لینس ، این آئی آئی او اینڈ ٹیکنالوجی ڈویلپمنٹ ایکسلریشن سیل ۔ اس اقدام کو 1106 تجاویز کے ساتھ زبردست ردعمل ملا ہے۔
تفصیلی جانچ پڑتال کے بعد، ڈسک 7 اسپرنٹ زمرے کے تحت  113 فاتحین اور ڈسک 7 اسپرنٹ – پرائم زمرہ میں  میں 5 فاتحین کا اعلان کیا گیا، اور تمام فاتحین کی طرف سے نمونوں کی ترقی کو آگے بڑھایا جا رہا ہے۔آئی ڈی ای ایکس اور صنعت کے درمیان 100 سے زیادہ ترقیاتی معاہدوں کی انجام دہی ہندوستانی بحریہ، آئی ڈی ای ایکس اور اسٹارٹ اپس/ ایم ایس ایم ایز کی فعال مصروفیت کے ساتھ حاصل کی گئی۔
جامع جدید ترین ٹیکنالوجیز کو ترقی دی جا رہی ہے، بشمول زیر آب ایپلی کیشنز کے لیے نیلے سبز لیزر؛ خود مختار ہتھیاروں سے چلنے والے سوارم اور زیر آب سوارم ڈرون؛ متعدد فائر فائٹنگ ایڈز؛ مختلف استعمال کے لیے مصنوعی ذہانت  کا تعارف اور سمندری مشنوں کے لیے انتہائی برداشت کرنے والے چھوٹے ڈرون کی ترقی۔
نئی دہلی میں 04-05 اکتوبر کو طے شدہ "سواولمبن-2023" کے دوران، ان 75 نمونوں کی نمائش کرنے کی تجویز ہے، جس میں چند امید افزا ٹیکنالوجیز کا لائیو ڈیمو بھی شامل ہے۔
محنت اور روزگار کی وزارت
غیر رسمی شعبے کو رسمی بنانے کے لئے اقدامات
نئی دہلی، 17 مارچ 2021: محنت و روزگار کے وزیر مملکت  جناب سنتوش کمار گنگوار کے ذریعہ آج راجیہ سبھا میں ایک تحریری جواب کے تحت یہ اطلاع فراہم کی گئی کہ حکومت نے غیر رسمی شعبے کو رسمی بنانے کے لئے متعدد اقدامات کیے ہیں۔ ان کی تفصیلات مندرجہ ذیل ہیں:
- پردھان منتری روزگار پروتساہن یوجنا :
روزگار کے مزید نئے مواقع پیدا کرنے کی غرض سے آجرین کو ترغیب فراہم کرنے اور غیر رسمی شعبے کے کارکنان کو رسمی افرادی قوت میں شامل کرنے کے مقصد سے حکومت 2016 سے پردھان منتری روزگار پروتساہن یوجنا  نافذ کر رہی ہے۔
اس اسکیم کے تحت، حکومت ایمپلائز پروویڈنٹ فنڈ آرگنائزیشن  کے توسط سے نئے ملازمین کو تین سالوں کے لئے آجرین کا مکمل تعاون، یعنی ایمپلائز پروویڈنٹ فنڈ  اور ایمپلائز پنشن اسکیم  دونوں کے لئے 12 فیصد تعاون فراہم کر رہی ہے۔ اداروں کے ذریعہ مستفیدین کے رجسٹریشن کی آخری تاریخ 31 مارچ 2019 تھی۔ اسکیم کے تحت جن مستفیدین نے 31 مارچ 2019 تک رجسٹریشن کرایا، انہیں رجسٹریشن کی تاریخ سے لے کر تین برسوں تک مسلسل فوائد حاصل ہوں گے۔ 3 مارچ 2021 تک، 1.52 لاکھ اداروں کے توسط سے 1.21 کروڑ مستفیدین کو فوائد بہم پہنچائے جا چکے ہیں۔
اسکیم کی مکمل مدت کے لئے پی ایم آر پی وائی اسکیم کا مجموعی صرفہ 10178.60 کروڑ روپئے کے بقدر ہے۔
- آتم نربھر بھارت روزگار یوجنا 
آتم نربھر بھارت روزگار یوجنا  کا آغاز سماجی تحفظ فوائد کے ساتھ روزگار کے نئے مواقع پیدا کرنے کی غرض سے آجرین کو ترغیب فراہم کرنے اور کووِڈ۔19 وبائی مرض کے دوران چھوٹنے والی ملازمت کی بحالی کے لئے کیا گیا۔ اس اسکیم کے تحت؛
- 15000 روپئے سے کم ماہانہ اجرت حاصل کر نے والا ملازم، جو یکم اکتوبر 2020 سے قبل ایمپلائز پروویڈنٹ فنڈ آرگنائزیشن  کے تحت مندرج کسی بھی ادارے میں کام نہیں کر رہا تھا اور جس کے پاس یکم اکتوبر 2020 سے قبل یونیورسل اکاؤنٹ نمبر یا ای پی ایف ممبر اکاؤنٹ نمبر نہیں تھا، وہ ملازم یہ فائدہ حاصل کرنے کے لئے اہل ہے۔
- 15000 روپئے سے کم ماہانہ اجرت پانے والا کوئی بھی ای پی ایف ممبر جس کے پاس یونیورسل اکاؤنٹ نمبر  ہے ، جس نے کووِڈوبائی مرض کے دوران 01.03.2020 سے 30.09.2020 کی مدت میں نوکری چھوڑی اور 30.09.2020 تک ای پی ایف کے دائرے میں آنے والے کسی بھی ادارے میں شامل نہیں ہوا، وہ ملازم بھی فوائد حاصل کرنے کا اہل ہے۔
یہ اسکیم ایمپلائز پروویڈنٹ فنڈ آرگنائزیشن  کے توسط سے نافذ کی جاتی ہے، جو مختلف شعبوں / صنعتوں کے آجرین کے مالی بوجھ کو کم کرتی ہے اور مزید کارکنان کی بھرتی کے لئے ان کی حوصلہ افزائی کرتی ہے ۔ اے بی آر وائی کے تحت، حکومت ہند ملازمین کے حصے اور آجرین کے حصے دونوں کا قابل ادا تعاون فراہم کر رہی ہے، یا پھر ای پی ایف او کے تحت درج رجسٹر اداروں کی روزگار فراہم کرنے کی طاقت کے حساب صرف ملازمین کا حصہ ادا کر رہی ہے۔
اس اسکیم کا آغاز یکم اکتوبر 2020 سے ہوا اور یہ اسکیم مستحق آجرین اور نئے ملازمین کے رجسٹریشن کے لئے 30 جون 2021 تک جاری رہے گی۔ حکومت رجسٹریشن کی تاریخ سے لے کر دو برسوں تک سبسڈی ادا کرے گی۔ اسکیم کی مکمل مدت کے لئے اے بی آر وائی اسکیم کا مجموعی صرفہ 22810 کروڑ روپئے کے بقدر ہے۔
<><><><><>
ش ح ۔اب ن
U-2693
(Visitor Counter : 107
وزیراعظم کا دفتر
وزیراعظم نے 15 سے 18 سال کی عمر کے نوجوانوں کو ٹیکہ لگوانے کے لئے مبارکباد دی
وزیراعظم جناب نریندر مودی نے آج 15 سے 18 سال کی عمر کے ان نوجوان بھارتیوں کو مبارکباد دی ہے جنہوں نے ٹیکے لگوا لئے ہیں۔ 15 سے 18 سال کی عمر کے زمرے کے نوجوانوں کو آج سے ٹیکہ لگانے کا عمل شروع کیا گیا ہے۔ وزیراعظم نے ان کے والدین کو بھی مبارکباد دی۔
وزیراعظم نے ٹویٹ کیا :
’’ آج ہم نے کووڈ -19 سے نوجوانوں کو تحفظ فراہم کرنے کی جانب ایک اہم قدم اٹھایا ہے۔ 15 سے 18 سال کی عمر کے ان سبھی میرے نوجوان دوستوں کو مبارکباد، جنہوں نے ٹیکے لگوالئے ہیں۔ ان کے والدین کو بھی مبارکباد پیش کرتا ہوں۔ میں زیادہ سے زیادہ نوجوانوں سے اپیل کروں گا کہ آنے والے دنوں میں ٹیکے لگوائیں۔
وزیراعظم نے اس سلسلے میں صحت اور خاندانی بہبود کے مرکزی وزیر ڈاکٹر منسکھ مانڈویہ کے ٹویٹ کو ری ٹویٹ کیا۔
شمال مشرقی ریاستوں کی ترقی کی وزارت
شمال مشرقی خطے کی ترقی کے مرکزی وزیر مملکت ڈاکٹر جتیندر سنگھ نے آسام کے برنی ہاٹ میں گنے اور بانس کی ٹیکنالوجی پارک کا افتتاح کیا
نئی دہلی،24؍ستمبر،شمال مشرقی خطے کی ترقی کے مرکزی وزیر مملکت ڈاکٹر جتیندر سنگھ نے آج آسام کے برنی ہاٹ میں گنے اور بانس کی ٹیکنالوجی کے سینٹر سی بی ٹی سی کے گنے اور بانس کی ٹیکنالوجی کے پارک اور آفس حدود کا افتتاح کیا۔
اس موقع پر اظہار خیال کرتے ہوئے ڈاکٹر جتیندر سنگھ نے کہا کہ شمال مشرقی خطے میں ایسی بہت سی صلاحیتیں ہیں جس کا ابھی تک پتہ نہیں لگایا جاسکا ہے اور ان میں سے ایک بانس ہے، کیونکہ اس خطے میں 50 فیصد سے زیادہ بانس کی کاشت ہوتی ہے۔ وزیر موصوف نے مزید کہا کہ حالانکہ شمال مشرق ہندوستان میں بانس کا سب سے بڑا اسٹور ہاؤس ہے اور یہ بانس کی ایک بڑی مارکیٹ بھی ہے۔ بانس کی اس مارکیٹ کو ہندوستان بھر میں وسعت دی گئی ہے۔ اب یہ ہم پر ہے کہ کس طرح اس کا ہم استعمال کریں اور کس طرح اس کی پیداوار کریں اور کیسے ہم مارکیٹ پر قبضہ کرسکتے ہیں اور یہ کس طرح نوجوانوں کے لئے روزی روٹی کا وسیلہ بھی بن سکتی ہے۔ ڈاکٹر سنگھ نے خطے کے نوجوانوں سے اپیل کی کہ وہ علاقے میں پیدا ہونے والے بانس کا استعمال کریں تاکہ مختلف اشیاء تیار کی جاسکے جو گھر میں ہی ان کے لئے روزی روٹی کا ایک ذریعہ بننے میں مددگار ہوگی۔وزیر موصوف نے مزید کہا کہ ان کی وزارت ہمیشہ ان نوجوانوں کی مدد کرے گی تاکہ شمال مشرق سے بھی آگے تک بانس کی مارکیٹ کے لئے راہ ہموار کی جاسکے۔
بانس کی صنعت کے فائدوں کے بارے میں بیداری پیدا کرنے کی اہمیت کے بارے میں بات کرتے ہوئے ڈاکٹر سنگھ نے کہا کہ ہماری پیداوار کے لئے خریداروں کی کوئی کمی نہیں ہے، مسئلہ صرف یہ ہے کہ وہ یہ نہیں جانتے کہ ہم کیا پیدا کررہے ہیں۔ ضرورت اس بات کی ہے کہ بیداری پیدا کی جائے، جس کے لئے بیک وقت وزارت نے ملک بھر میں ایک مہم شرو ع کی ہے۔
اس موقع پر اظہار خیال کرتے ہوئے شمال مشرقی کونسل کے سکریٹری اور سی بی ٹی سی کے چیئرمین رام موئیوہ نے کہا کہ گنے اور بانس کی ٹیکنالوجی کے پارک کے سلسلے میں کافی عرصے سے انتظار کیا جارہا تھا اور یہ ایک دیرینہ خواب تھا، جسے آج پورا کردیا گیا ۔
مرکزی وزیر ڈاکٹر جتیندر سنگھ نے بانس اور گنے کی ٹیکنالوجی کی ورکشاپ اور پارک کے کمپاؤنڈ کے اندر بہت سے اسٹال کا بھی دورہ کیا ۔
بانس ٹیکنالوجی پارک اس لئے تیار کیا گیا ہے تاکہ بانس اور گنے کے سلسلے میں خصوصی طور پر معاملات حل کئے جاسکیں اور صنعتوں ، صنتکاروں ، ڈیزائنرس ، دستکار افراد ،د یہی افراد، ٹیچرس، پالیسی ساز، ماہرین تکنیک اور دیگر لوگوں کی ضرورتوں کو پورا کیا جاسکے۔ یہ مرکز تکنیکی امداد فراہم کرے گا، لیبارٹری ٹیسٹنگ اور کوالیٹی جیسی دوسری مخصوص خدمات فراہم کرنے کے علاوہ تیاری کی مناسب تکنیک کی شناخت میں بھی مددگار ثابت ہوگا۔
کین اور بومبو ٹیکنالوجی سینٹر  کین اور بومبو ٹیکنالوجیکل اپگریشن اور نیٹ ورکنگ پروجیکٹ کے لئے ایک سینٹر کے طور پر گوہاٹی میں قائم کیا گیا تھا۔ حکومت ہند کے سائنس اور ٹیکنالوجی کے محکمے اور اقوام متحدہ کے انڈسٹریل ڈیولپمنٹ آرگنائزیشن اصل شراکت دار ہیں۔ اس پروجیکٹ کی تکمیل کے بعد یہ شمال مشرقی خطے کی وزارت کے شمال مشرقی کونسل کے تحت ایک سوسائٹی کے طور پر رجسٹرڈ کی گئی تھی۔ سی بی ٹی سی نے شمال مشرقی خطے کے 5400 سے زیادہ دستکاروں، طلباء ،کسانوں اور صنعت کاروں کو کین اینڈ بومبوٹیکنالوجی کے شعبے میں تربیت دی ہے ساتھ ہی ساتھ بیرون ملکوں کے دستکاروں، طلباء کو بھی تربیت دی گئی ہے۔
۔۔۔۔۔۔۔۔۔۔۔
U-4326
(Visitor Counter : 79
وزارتِ تعلیم
انسانی وسائل کی ترقی اور فروغ کے وزیر کے مشورے کے مطابق نیشنل ٹیسٹنگ ایجنسی نے جے ای ای  2020 کے لئے آن لائن درخواستوں میں امتحان کے مرکز کے لئے چنے جانے والے شہروں کے متبادل میں اصلاح کے دائرے میں توسیع کی
نئی دہلی،09 اپریل : کووڈ -19 کی صورتحال کے پس منظر میں نیز جے ای ای  2020 کے امتحان میں شامل ہونے والے افراد کی مشکلات کو مد نظر رکھتے ہوئے انسانی وسائل کی ترقی اور فروغ کے وزیر جناب رمیش پوکھریال نشنک نے نیشنل ٹسٹنگ ایجنسی کو مشورہ دیا ہے کہ وہ درخواست فارموں میں اصلاح کرنے کے امکانات میں مزید توسیع کرے اور طلباء کو سینٹر کے طور پر منتخب کرنے کےلئے شہروں کے متبادل کی سہولت فراہم کرے۔ اسی لحاظ سے یکم اپریل 2020 کو نیشنل ٹسٹنگ ایجنسی کی جانب سے جاری کی گئی عوامی نوٹس کے سلسلے کے تحت جس کا تعلق جے ای ای مین 2020 کے سلسلے میں آن لائن درخواستوں میں ہوئی غلطیوں کی اصلاح سے ہے ، این ٹی اے نے آج ان درخواست فرموں میں اصلاح کرنے کے دائرے کو مزید وسیع کرتے ہوئے امتحان دینے والوں کی جانب سے مرکز منتخب کرنے کے متبادل کو بھی شامل کر لیا ہے۔
این ٹی اے اس بات کی کوشش کرے گا کہ وہ اپنی جانب سے امیدواران کو امتحان دینے کے لئے وہی شہر فراہم کرے جو انہوں نے اپنی درخواست فارم میں درج کیا ہے۔ مطلوبہ شہر میں گنجائش کی دستیابی کی شرط کے ساتھ یہ سہولت فراہم کی جائے گی۔ تاہم انتظامی وجوہات کی بنیاد پر مطلوبہ شہر کے علاوہ مختلف شہر بھی فراہم کیا جا سکتا ہے اور سینٹر الاٹ کرنے کے معاملے میں این ٹی اے کی جانب سے لیا گیافیصلہ حتمی فیصلہ ہوگا۔
جے ای ای 2020 کے تمام امیدواران کو مطلع کرنا مطلوب ہے کہ آن لائن درخواست فارم کے اندر شہر کا متبادل منتخب کرنے سمیت دیگر کوائف میں اصلاح کی سہولت اب درج ذیل ویب سائٹ https://jeemain.nta.nic پر آپریشنل ہو گئی ہے۔ اور یہ سہولت 14 اپریل 2020تک دستیاب رہے گی۔ امیدواران کو مشورہ دیا جاتا ہے کہ وہ ویب سائٹ کھول کر اپنے کوائف کی جانچ کر لیں اور جہاں کہیں بھی ضرورت ہو ضروری اصلاحات بھی کر لیں۔
‘’ آن لائن درخواست فارموں میں دیئے گئے کوائف میں اصلاح شام 05:00 بجے سے 11:50 بجے رات تک فیس کی ادائیگی کے ساتھ کی جا سکے گی۔
درکار  اگر واجب الادا ہو گی تو اس کے لئے ادائیگی کریڈیٹ؍ ڈیبٹ کارڈ؍ نیٹ بینکنگ ؍ یو پی آئی اور پے ٹیئم کے ذریعے کی جا سکتی ہے۔
اگر اضافی فیس کی ادائیگی کی ضرورت ہے یعنی فارم میں تبدیلیوں کے لئے فیس دینی لازمی ہے تو اس سلسلے میں تازہ ترین جانکاری ادائیگی کے بعد فراہم کی جائے گی۔
امیدواران سے گذارش کی جاتی ہے کہ وہ اصلاحات کے عمل کو از حد احتیاط کے ساتھ مکمل کریں کیونکہ اب اس کے بعد اصلاح کا کوئی موقع فراہم نہیں کیا جائے گا۔
امیدواران ان کے والدین کو مشورہ دیا جاتا ہے کہ وہ تازہ ترین صورتحال کی جانکاری حاصل کرنے کیلئے jeemain.nta.nic.in اور www.nta.ac.in کو ملاحظہ کرتے رہیں۔
امیدواران مزید کسی وضاحت کے لئے درج ذیل نمبرات پر بھی رابطہ قائم کر سکتے ہیں:
8287471852,8178359845,9650173668,9599676953,8882356803
وزارت خزانہ
ڈی آر آئی نے بنکاک سے آ رہے تین مسافروں کے چیک-اِن بیگیج سے 18 غیر-دیسی جانوروں کو برآمد کیا
بعد میں کی گئی تلاشی کے دوران 48مختلف نسلوں کے 139دیگر جانوروں کی برآمدگی ہوئی، چار لوگوں کو گرفتار کیا گیا
ایک پختہ خفیہ معلومات پر کارروائی کرتے ہوئے ڈائریکٹوریٹ آف ریوینو انٹلی جنسکے افسران نے 22جنوری 2023 کو بنگلورو کے کیمپے گوڑا بین الاقوامی ہوائی اڈے پر بنکاک سے آنے والے ایک خاتون سمیت تین مسافروں کو روکا۔
ان کے چیک-اِن سامان کی جانچ کرنے پر کرناٹک محکمہ جنگلات کے افسران کی مدد سے غیر-دیسی 18جانوروںکی برآمدگی ہوئی۔اِن میں سے 10 کو سی آئی ٹی ای ایس کے ضمیمہ IIمیں بھی شامل کیا گیا تھا۔جنگلی جانوروں سے متعلق تحفظاتی ایکٹ 1972میں درج شدہ جنگلی جانوروں کی درآمد ممنوعہ ہے اور وہ نسلیں جو سی آئی ٹی ای ایسمیں فہرست بند ہے اور جو سی آئی ٹی ای ایس کے انتظامات کے تحت مذکورہ مسافروں کے ذریعے اسمگلنگ کئے جانے والے جانوروں کو کسٹمس ایکٹ 1962 کے التزامات کے تحت ضبط کرلیا گیا۔
کرناٹک محکمہ جنگلات کے افسران اور ڈبلیو سی سی بی چنئی سے تعینات ایک افسر کے تعاون سے بعد میں کی گئی فوری کارروائی کے نتیجے میں 48مختلف نسلوں کے 139دیگر جانوروں کی بھی برآمدگی ہوئی۔اس میں 34سی آئی ٹی ای ایس فہرست بند شامل ہیں۔اس طرح سے اسمگل کئے گئے جنگلی جانوروں کے لئے بنگلور میں واقع ایک فارم ہاؤس جگہ کے طورپر استعمال کیا جاتا ہے۔مارچ 2021 کی توسیع شدہ وقت کی حد تک نہ تو جنگلی جانوروں کی اشیاء کی قانونی درآمد کا ثبوت دینے والا کوئی دستاویز اور نہ ہی ماحولیات ، جنگلات اور موسمیاتی تبدیلی کی وزارت ، رضاکارانہ انکشافی اسکیم کے تحت کوئی فائلنگ دستیاب تھی۔حالانکہ اسمگلنگ کے توسط سے غیر –دیسی جنگلی جانوروں کے ذرائع کے لئے مالیاتی لین دین کے ثبوت ، واٹس ایپ اور دیگر سوشل میڈیا پلیٹ فارم پر خرید –فروخت کاپتہ لگایا گیا ہے۔جنگلی جانوروں کے ضمن میں یہ بھی پایا گیا کہ جنہیں مذکورہ مقام سے برآمد اور ضبط کیا گیا ، مارچ 2021 کی توسیع شدہ ڈیڈ لائن تک ماحولیات، جنگلات اور موسمیاتی تبدیلی کی وزارت کی رضاکارانہ انکشافی اسکیم کے تحت کوئی فائلنگ نہیں کی گئی ہے۔
برآمد کئے گئے جانوروں میں پیلے اور ہرے ایناکونڈا، پیلے سروالے امیزون طوطے، نیل مانیٹر، ریڈ فٹ کچھوا، اِگواناس، بال پائتھنس، ایلیگیٹر گار، یاکی بندر، گرگٹ، ریکوم ڈاگ، سفید سروالے پائنس وغیرہ جیسی انتہائی نایاب اور ختم ہونے کے خطرے سے دوچار نسلیں شامل ہیں۔انہیں بنر گھٹّا بایولوجیکل پارک کے حوالے کردیا گیا۔
ہندوستان میں انہیں اسمگل کرکے لانے والے چار افراد کو ہی اب تک گرفتار کیا گیا ہے۔اس معاملے میں مزید تفتیش کا کام جاری ہے۔
تصویریں
الیکٹرانکس اور اطلاعات تکنالوجی کی وزارت
الیکٹرانک اور آئی ٹی کی وزارت نے ’سووچھ آفس‘مہم کا کامیابی انعقاد کیا
نئی دہلی،26- نومبر 2021/سووچھ آفس صحت اور صفائی کاماحول کو بڑھاوا دیتا ہے۔ صفائی کے جذبے کے علاوہ حوصلہ افزائ کرتے ہوئے الیکٹرانک اور اطلاعاتی ٹکنالوجی کی وزارت  نے ایک خصوصی دفتر صفائی مہم چلائی جس میں پرانی فائلوں اور غیر ضروری سامان کے ذخیرے کی نیلامی کے ذریعہ نبٹارا شامل تھا۔
صفائی مہم کے تحت مرکزی الیکٹرانک اور اطلاعاتی ٹکنالوجی ہنر کے فروغ اور صنعت کے وزیر مملکت ، جناب راجیو چندر شیکھر نے ایم ای آئی ٹی وائی دفتر کے احاطہ کا جائزہ لیا۔ ایم ای آئی ٹی وائی کے سکریٹری جناب اجے ساہنی نے بھی بعدمیں دن میں ایک جائزہ لیا، جس کے بعد ہندستانی کوالٹی کونسل  کے ذریعہ حتمی جائزہ لیا گیا۔
انتظامی سدھار اور عوامی شکایات کے محکمے  کے ذریعہ ’زیر تاخیر معاملات کے نبٹانے کے لئے صفائی کی خصوصی مہم ‘‘ عنوان سے جائزہ رپورٹ میں ایم ای آئی ٹی وائی کے ذریعہ چار پہلو کو ’’سب سے زیادہ پریکٹس –اہم پہل ‘‘ فہرست میں شامل کیا گیا تھا۔ ان میں شامل ہیں:
- پانی کا دوبارہ استعمال (آر او کے ذریعہ بے کار پانی کو اکھٹا کیا جاتا ہے اور پودوں کو پانی دینے اور صفائی کے کام کے لئے استعمال کیا جاتا ہے۔
- تہہ خانے میں آبی ٹریٹ منٹ پلانٹ کرنے سے پانی کی صفر بربادی اور ری سائیکلنگ کو یقینی بنایا جاتا ہے۔
- بجلی کے تحفظ کے لئے سولر پینل لگائے گئے ہیں۔
- کمپوسٹ مشین جو یومیہ سو کلو گرام نباتاتی کچرے سے کھاد بناسکتی ہے۔ کمپوسٹ مشین سے حاصل شدہ کھاد کا استعمال دونوں احاطوں کے باغیچوں میں کیا گیا ہے۔
اس مہم کے نظریات اور اصولوں کے مطابق اور سووچھ بھارت مشن کے بڑے اہداف کے ساتھ، ایم ای آئی ٹی وائی کے تمام کارکنان نے دفتر میں صفائی کے اصولوں کی تعمیل کرنے اور بہتر کام کا کلچر فروغ دینے کے لئے صاف دفتر اور صاف کام ماحول رکھنے کا عزم کیا۔ اس سنکلپ  کا انتظام جناب اجے ساہنی اور سکریٹری ایم ای آئی ٹی وائی کے ذریعہ کیا گیا تھا۔
’سووچھ دفتر‘ پہل اور پہلی بار 2015 میں سرکاری دفتروں اور عمارتوں کی صفائی کے لئے موضوعاتی مہم کے حصے کے طور پر منعقد کی گئی تھی جس میں سرکاری دفتروں کے لوگوں کی وسیع حصہ داری یکھی گئی تھی ۔ا س نے اس مہم کو ’’عوامی تحریک‘ بننے کے لئے ترغیب دی۔
ایک صاف اور ہاجینک کام کا ماحول بنائے رکھنے اتناہی اہم ہے جتنا کہ ایک صاف اور ستھرے اور ہائی جینک گھر کو بنائے رکھنا۔ ’’سووچھ دفتر‘‘ کے لئے اسٹینڈرڈ انتظامیہ عمل کے مطابق، ایک انقلابی مہم کی نشاندہی کرتی ہے۔ جو نہ صرف صحت مند دفتروں میں تعاون دےگا بلکہ حقیقت میں ’’سووچھ بھارت ‘‘ کی شروعات کرے گا۔ ایس او پی بنیادی ڈھانچے کے معیارات، تجزیہ اور جائزہ عمل ، جانچ فہرست صفائی اور کچرے کا انتظام دفتروں میں تعمیل کی جانے والی سب سے بہترین پریکٹسوں کو مقرر کرتا ہے۔
ش ح۔ ش ت۔ج
Uno-13328
(Visitor Counter : 91
وزارت آیوش
آیوش کی وزارت نے ’’اسکوپ آف سائنس آف آیورویدا اِن گلوبل ہیلتھ‘‘ کے موضوع پر سمپوزیم کا انعقاد کیا
بھارت کے قدیم طریقٔہ علاج سے دوسرے ملکو ں کے سفیروں کو آگاہ کرنے کے لئے اس سمپوزیم کا انعقاد عمل میں آیا
نئیدہلی 12دسمبر۔آج نئی دہلی میں وزارت خارجہ کے تعاون سے آیوش کی وزارت کی طرف سے منعقدہ ایک سمپوزیم میں ،جس کا موضوع تھا: ’’عالمی صحت کے معاملے میں آیوروید طریقہ علاج کا استعمال ‘‘ نئی دہلی میں متعین 61 ملکوں کے سفیروں / کمشنروں اور سفارتی نمائندوں نے شرکت کی ۔وزیر خارجہ ڈاکٹر سبرامنیم جے شنکر اور آیوش کے وزیر مملکت  او ر دفاع کے وزیر مملکت جناب شریپد نائک نے بھی سمپوزیم میں شرکت کی ۔
اس تقریب کا مقصد سفیروں اور ہائی کمشنروں کو آیوروید میں جدید ریسرچ اور حالیہ واقعات کے بارے میں معلومات فراہم کرنا تھا ۔یہ شخصیات مختلف ملکوں میں صدیوں پرانے علاج کے روایتی طریقہ کار آیوروید کی سہولتوں کے قیام کے امکانات تلاش کرنے میں ایک اہم رول اداکرسکتی ہیں۔امید ہے کہ اس سمپوزیم کے ذریعہ پوری دنیا میں آیوروید کو تسلیم کئے جانے اور اس کی تشہیر کے مقصدکو حاصل کرنے میں مدد ملے گی۔
آیوش کی وزارت نے آیوروید اور روایتی طریقہائے علاج کو پوری دنیا میں فروغ دینے کا تہیہ کررکھا ہے ۔ وزارت نے آیوش ّخدمات اور اے ایس یو اور ایچ مصنوعات کے معیار کو مضبوط بنانے کے لئے بہت سے اقدامات کئے ہیں۔ پوری دنیا میں آیوروید کو روشناس کرانے اور مختلف ملکوں کے سفارتکاروں کے مابین آیورویدکے امکانات اور صلاحیت کے بارے میں آگاہی پیدا کرنے کے لئے کام کرتے ہوئے آیوش نے اس سمپوزیم کا اہتمام کیا ہے۔
سفیروں اور ہائی کمشنروں کو ملک میں آیوروید کے طریقہ علاج کے زبرست بنیادی ڈھانچے اور انضباطی ضابطوں سے واقف کرایا گیا اور ان کی تشریح کی گئی ۔آل انڈیا انسٹی ٹیوٹ آف آیورویدکی ڈائریکٹر ڈاکٹر تنوجہ نساری نے آیوروید میں تعلیم اور پریکٹس کے تعارف ایک مقالہ پیش کیا ۔ایمس کے این ایم آر شعبے کے سربراہ پروفیسر رام جے سندر نے آیوروید کے پیچھے موجود سائنس اور منطق کا ایک تفصیلی جائزہ پیش کیا ۔ سی سی آر اے ایس کے ڈی جی پروفیسر ویدیہ کے ایس دھیمن نے آیوروید میں ہونے والی تحقیق کے نتائج کو اجاگر کیا ۔
سفیروں کے لئے آیوروید کے سلسلے میں حالیہ تحقیق سے متعلق کتابوں کی ایک نمائش بھی لگائی گئی ۔ سفارتکار وں نے اس میں گہری دلچسپی کا اظہار کیا اور آیوروید سے متعلق مختلف لٹریچروں کے بارے میں معلومات حاصل کی ۔
۰۰۰۰۰۰
م ن ۔ج۔رم
U-5782
(Visitor Counter : 32
وزارت خزانہ
محکمہ انکم ٹیکس کی چینی اداروں پر چھاپہ ماری
نئی دہلی،11؍اگست، اس بات کی معتبر اطلاع ملنے پر کہ چین کے بعض انفرادی لوگ اور ان کے ہندوستانی شریک کار فرضی ادارہ جاتی ناموں سے منی لاڈرنگ اور حوالہ کے لین دین میں ملوث، ان چینی اداروں، ان کے قریبی معتمدین اور دو بینک ملازمین کے یہاں مختلف مقامات پر چھاپہ ماری کی گئی۔
تلاشی پر پتہ چلا کہ چین کے انفرادی لوگوں کے اشارے پر فرضی ناموں سے 40 سے زیادہ بینک کھاتے کھولے گئے ہیں اور ایک ہزار کروڑ روپے سے زیادہ کی رقم جمع کی گئی۔ چینی کمپنی کے ایک ذیلی ادارے اور اس کے متعلقین نے ہندوستان میں کاروبار شروع کرنے اور خوردہ دکانیں کھولنے کے لئے فرضی اداروں سے 100 کروڑ روپے سے زیادہ کی فرضی ایڈوانس رقم لی۔ مزید بر آں حوالہ لین دین اور منی لانڈرنگ کے لئے جو فرضی دستاویزات استعمال کئے گئے تھے، تلاشی وہ بھی سامنے آئے ہیں۔ یہ سب کام بینک ملازمین اور چارٹرڈ اکائنٹنٹوں کی سرگرم شراکت سے کیا گیا تھا۔ ہانگ کانگ اور امریکہ کے ڈالروں کے حوالہ لین دین کی شہادتیں بھی سامنے آئی ہیں۔ مزید چھان بین کا سلسلہ جاری ہے۔
۔۔۔۔۔۔۔۔۔۔۔۔۔۔۔۔۔۔


U-4769
(Visitor Counter : 99